P-klubi

P-klubin perinnetoimikunta
2022-03-08 17:00 (Europe/Helsinki) | Toimisto, Rehtorinpellonkatu 4B, Turku, 20500, Finland
Ovatko P-klubin perinteet sinulle tärkeitä ja haluat päästä siirtämään tietoasi eteenpäin? Oletko joutunut lyömään perinnekorttia pöytään viime aikoina?
Tule mukaan perinnetoimikuntaan varmistamaan, että P-klubin perinteet jatkuvat myös koronapandemian jälkeen. Perinnetoimikunnassa käsitellään esimerkiksi vappuviikkoa ja sen tapahtumia. Toivomme mukaan erityisesti perinteiset tapahtumat kokeneita klubilaisia.
Perinnetoimikunta järjestetään tiistaina 8.3. klo 17.00 P-klubin toimistolla.
Jollet pääse osallistumaan toimikuntaan, mutta sinulla on kuitenkin näkemyksiä ja ajatuksia perinteisiin liittyen, voit laittaa niitä myös sähköpostilla puheenjohtajalle osoitteeseen rmikon@utu.fi
facebook-tapahtuma: https://fb.me/e/1uMo2JLpG

P-klubin laskiainen toimistolla ja Rabalder Barissa
2022-03-01 12:00 - 23:30 | Toimisto, Rehtorinpellonkatu 4B, Turku, 20500, Finland
*In English below!*
P-klubin laskiainen on täällä. Vedä haalarit päälle ja tule viettämään pullan, bingon ja karaoken sävyttämää laskiaistiistaita. Luvassa pidennetty laskiaispäivystys, jossa voit nauttia päivystyksen laskiaispullatarjonnasta ja Stroh-teen lämmöstä. Alla päivän aikataulu, jotta kaikki löytävät paikalle.
Klo 12-16 Laskiaispäivystys
– Tarjolla kaikkien rakastamaa Stroh-teetä ja P-klubin leipureiden taikomia laskiaispullia.
Klo 16-20 Toimistolla hengailua
– Luvassa jännittävä laskiaisbingo.
Klo 20
– Illalla Rabalder Bar avaa ovensa klubilaisille ja pääsemme jatkamaan iltaa karaoken merkeissä.
P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät “Turvahenkilö”-pinssistä. Laskiaispäivystyksen sekä -etkojen turvahenkilöinä toimivat Ida-Marie Okoye ja Ilona Poncin. Voit olla heihin yhteydessä matalalla kynnyksellä ongelmatilanteissa.
Lisätietoja turvahenkilökäytännöstä saat yhdenvertaisuusvastaavilta Venla Reunaselta (vkreun@utu.fi) ja Ruusa Ikoselta (rmikon@utu.fi).
MITÄ: Laskiaispäivystys, laskiaisbingo ja karaokea
MISSÄ: Toimisto & Rabalder Bar
MILLOIN: Tiistai 1.3.
Shrovetide (laskiainen) is here and P-klubi is ready to celebrate! The day begins at our office, where stroh-tea and traditional Finnish shrove buns (laskiaispullia) will be served. The day will continue at Rabalder Bar, where you will have a chance to sing karaoke and party!
In case of an emergency during our event at the office, please contact Ida-Marie Okoye or Ilona Poncin.
WHAT: Shrovetide, bingo and karaoke
WHERE: Our office & Rabalder Bar
WHEN: Tuesday, March 1st

P-klubin liikuntaekskursio avantouimaan
2022-02-23 16:00
P-klubin kevään ensimmäinen liikuntaexcu järjestetään Uittamon saunalle! Nyt kun koulujutut painaa taas päälle, on loistava tilaisuus antaa kehon hieman rentoutua ja palautua arjen stressistä saunan ja avannon merkeissä. Avantouinti parantaa esimerkiksi verenkiertoa ja kudosten aineenvaihduntaa.
Lisää tietoa terveyshyödyistä: https://www.turunavantouimarit.fi/…/tutkittua-tietoa…/
Tapahtuman hinta on 5,50€. Uikkarit, pyyhe ja pefletti mukaan. Mukaan voi halutessaan ottaa myös syötävää ja juotavaa.
Uittamon saunalle pääsee kätevästi bussilla keskustasta.
Tapahtuma on päihteetön.
Facebook-tapahtuma: https://fb.me/e/1aW0DMFzu

III Laulukirjatoimikunta
2022-02-22 17:00 | Toimisto, Rehtorinpellonkatu 4B, Turku, 20500, Finland
On tullut aika uudistaa klubilaisten oma pyhä kirja, Pieni Sininen. Laulukirjatoimikunnan kolmannessa kokouksessa jatkamme Pienen Sinisen uudistamista ja muokkaamista. Kaikki tehtävästä kiinnostuneet ovat lämpimästi tervetulleita, vaikka eivät olisikaan osallistuneet aiempiin tapaamisiin.
Toimikunnan tavoitteena on pyrkiä tarkastelemaan laulukirjamme sisältöä kokonaisvaltaisesti: lisätä uusia lauluja, jotka elävät erityisen vahvasti lähivuosien klubilaisten sitsikulttuurissa, ja samalla pohtia, onko Pienen Sinisen sivuilla mahdollisesti lauluja, jotka ovat unohtuneet menneiden klubisukupolvien valmistumisen mukana. Tämän lisäksi uudistetaan Pienen Sinisen ulkomuotoon liittyviä seikkoja, kuten päivitetään valokuvia.
Jos siis olet kiinnostunut olemaan mukana päivittämässä rakasta laulukirjaamme, tule toimistolle toimikunnan kolmanteen tapaamiseen 22.2. kello 17. Jos et pääse paikalle, mutta olet kuitenkin kiinnostunut auttamaan, voit ilmoittaa asiasta osoitteeseen vkreun@utu.fi

Kevään jäsenistösitsit Osakuntasalissa
2022-02-17 18:00 - 22:00

Pääaineinfo fukseille 16.00 Turku-salissa
2022-02-09 16:00 | Turku-sali, Rehtorinpellonkatu 4A, Turku, Finland
On kevään tärkeimmän valinnan aika! Valtio-oppi vai poliittinen historia?
P-klubi järjestää 9.2. fukseille infotapahtuman pääaineista, jotta valinta hieman helpottuisi. Tapahtumassa vanhemmat opiskelijat esittelevät kahta pääainetta sekä niiden erilaisia opintolinjoja ja kursseja. Tapahtuma tarjoaa varmasti sekä apua valintaan että hyödyllistä tietoa tutkinnon yleisestä rakenteesta niillekin, jotka ovat valintansa jo tehneet. Tarjolla on pientä purtavaa. Tapahtuma on alkoholiton.
Mitä: Pääaineinfo
Missä: Turku-salissa (Yo-talo A)
Milloin: Ke 9.2. klo 16:00

P-klubin peli-ilta 8.2 klo 17.00 Turku-salissa
2022-02-08 17:00 - 19:00 | Turku-sali, Rehtorinpellonkatu 4A, Turku, Finland
*IN ENGLISH BELOW*

Oletko joululoman ja etäopetuksen jäljiltä jäänyt ikävöimään klubia ja sen tapahtumia? Nyt kun on kevät lähtenyt käyntiin on korkea aika palata klubin piireihin!
Tervetuloa P-klubin perinteiseen peli-iltaan. Peli-ilta järjestetään tiistaina 8.2 Turku-salissa. Paikan päältä löydät erilaisia pelejä, mutta voit tietenkin ottaa lempipelisi mukaan! Luvassa hyvä ilta hyvässä seurassa:-)
Tarjolla on pientä purtavaa ja juotavaa. Huomioithan, että tapahtuma on alkoholiton.
———————
Welcome to P-klubi’s game night
The game night is at Turku-sali (Rehtorinpellonkatu 4A). There will be some board games there already but of course, nothing should keep you from bringing your favorite game with you.
See you there!

P-klubin laulunjohtajakoulutus 2.3.
2021-03-02 18:00
P-klubin laulunjohtajakoulutus tiistaina 2.3. klo 18.00 toimistolla/Zoomissa
Kiinnostaisiko sinua toimia laulunjohtajana P-klubin sitseillä? Osallistumalla laulunjohtajakoulutukseen pääset tutustumaan sitsikulttuurin saloihin ja perinteisiin sekä laulunjohtajalta vaadittuihin taitoihin. Täydellinen laulutaito tai syvällinen tieto sitsikulttuurista eivät ole edellytyksiä koulutukseen osallistumiselle, eikä koulutus velvoita toimimaan laulunjohtajana.
Koulutus järjestetään alustavasti toimistolla tiistaina 2.3. klo 18.00 alkaen Mikko Kohon johdolla. Toimistolla on tarjolla myös pientä purtavaa. Haluamme taata turvallisen tapahtuman, sekä seurata kehittyvää pandemiatilannetta. Koulutukseen on sitova ilmoittautuminen, jotta voimme kartoittaa osallistujamäärää. Kokoontumisrajoitus on tällä hetkellä 10 henkilöä.

Viimeinen ilmoittautumispäivä on sunnuntaina 28.2. Jos osallistujia on reilusti, tai tilanne muuttuu, pidetään koulutus etänä Zoomissa. Ilmoitamme tapahtuman Facebook-sivuilla mahdollisista muutoksista.
Ota laulukirja mukaan ja nähdään koulutuksessa!
Varsinais-Suomen kokoontumisrajoitukset: https://www.turku.fi/korona/suositukset-ja-rajoitukset
Ilmoittautuminen laulunjohtajakoulutukseen: https://forms.gle/JJeLgxUoEU4xXv7V8

Linkki Facebook-tapahtumaan: https://fb.me/e/2c9hzqQJj

Walpon toimituskuntahaku 22.2.-8.3.
2021-02-22 - 2021-03-08
Walpo hakee toimituskuntaansa uusia tekijöitä
Haku on auki 22.2.- 8.3!
Walpossa pääset osallistumaan lehdentekoon oman mielenkiintosi mukaan, oli se sitten kirjoittamista, valokuvausta, kuvittamista, tekstin editoimista tai kenties podcastin tekemistä!
Tänä keväänä haemme erityisesti somettamisesta innostuneita! Olet haluamamme henkilö, jos sinua kiinnostaa sisällöntuottaminen sekä Walpon näkyvyyden lisääminen eri sosiaalisen median alustoilla!
Laita hakemus tulemaan maanantaihin 8.3. mennessä osoitteeseen walpolehti@gmail.com! Kerro hieman itsestäsi sekä siitä, mikä Walpossa vetää juuri sinua puoleensa. Kuulemme myös mielellämme, mikäli sinulla on aiempaa kokemusta lehdenteosta.
Jos sinulla herää minkäänlaisia kysymyksiä, olethan matalalla kynnyksellä yhteydessä päätoimittajiin Anniin ja Olliin (amrikk@utu.fi ja oojoke@utu.fi)

P-klubin laskiainen
2021-02-16 14:00 - 15:00 | Zoom
P-klubin laskiaisbingo on täällä taas! Tänä vuonna laskiaispullat saa loihtia kukin omissa keittiöissään, mutta laskiaistiistaita ei kuitenkaan pidä viettää ilman seuraa! Tule vaihtamaan kuulumisia klubilaisten kanssa ja kilpailemaan upeista palkinnoista etäbingon merkeissä.
Bingoon osallistuminen ei vaadi ennakkoilmoittautumista. Kerää pieni porukka tai osallistu itsenäisesti – tyyli on vapaa. Nähdään Zoomissa tiistaina 16.2. klo 14.00!
Linkki Facebook-tapahtumaan: <https://www.facebook.com/events/466522287812174> https://www.facebook.com/events/466522287812174
Linkki Zoomiin julkaistaan Facebook-tapahtumassa myöhemmin!

Turun Eurooppanuorten ja P-klubin keskustelutapahtuma maanantaina 15.2. klo 17.00 Zoomissa
2021-02-15 17:00 - 19:00 | Zoom
Tule mukaan seuraamaan maanantaina 15.2. klo 17.00 eteenpäin Turun Eurooppanuorten ja Politiikan tutkimuksen klubi ry:n yhteistyössä järjestämää webinaaria, jossa aiheena ovat äärioikeisto Euroopassa sekä polarisoituvan ja populistisen poliittisen kulttuurin nousu. Puhujina webinaarissa toimivat erityisasiantuntija, VTT Anneli Portman, joka työskentelee THL:n väkivallan vastaisen työn osaamiskeskittymässä sekä Bolognan yliopiston tohtorikoulutettava Yannick Lahti, jonka tutkimus keskittyy eurooppalaiseen populismiin ja poliittiseen viestintään.
Tapahtumassa pääset kuulemaan vastauksia edellä esitettyihin kysymyksiin, esittämään omia kysymyksiä asiantuntijoille sekä pohtimaan itse äärioikeiston roolia Euroopassa.
Webinaari järjestetään kokonaan etätapahtumana Zoomissa.
Linkki Zoomiin lisätään myöhemmin Facebook-tapahtumassa.
Linkki Facebook-tapahtumaan: https://www.facebook.com/events/173254037655360/

Pääainevalintainfo keskiviikkona 10.2.
2021-02-10 16:00 - 18:00 | Zoom
P-klubin kopot järjestävät fukseille pääainevalintainfon Zoomissa keskiviikkona 10.2.2021 klo 16.00 helpottamaan horisontissa jo näkyvää pääainevalintaa.
Tapahtumassa ylempien vuosikurssien opiskelijat kertovat pääaineiden eri linjoista sekä kurssitarjonnasta. Koska tarkoituksena on käydä läpi myös yleisemmin molempien aineiden opintokokonaisuuksia, tapahtumasta saa hyödyllistä tietoa sellaisetkin opiskelijat, jotka ovat jo päättäneet pääaineensa. Tervetuloa!
Linkki Facebook-tapahtumaan: https://www.facebook.com/events/130872435525137
Zoom-linkki tapahtumaan: https://utu.zoom.us/j/68951052685

Lenkkiskaba
2021-02-08 - 2021-02-28
Lenkkiskaba on nyt käynnissä! Lenkkiskabassa kerätään kilometrejä koko helmikuun ajalta Kritiikki ry:tä vastaan. Kilpailun voittaneen ainejärjestön opiskelijat palkitaan oikeudella ylenkatsoa häviäjiä esimerkiksi katseiden kohdatessa Assarilla tai muualla kampuksella.
Kunkin ainejärjestön jäsenet voivat kerätä kasaan kilometrejä juoksemalla, kävelemällä, hiihtämällä tai luistelemalla. Skaba on alkanut ja loppuu 28.2. kello 23.59, eli kilpailu kestää yhteensä kolme viikkoa, ja tuloksia saa lähettää vielä 3.3., kunhan ne on suoritettu edellä mainitulla aikavälillä. Tulokset julkaistaan 9.3.
Todisteena käytetään esimerkiksi Stravan tai Sports Trackerin kaltaisia sovelluksia, joilla voi mitata juostuja matkoja GPS-signaalin avulla. Tulokset syötetään Google Formsiin (kullakin joukkueella on erikseen oma), johon merkataan etenemismenetelmä, edetty matka, aika, sekä liitetään näyttökuva, jossa näkyy sovelluksen antamat tulokset lenkistä. Arkiliikunta lasketaan myös, jos sen muistaa mitata – esimerkiksi reippailu kotoa vaikkapa Assarille voi tuoda joukkueelle tärkeitä kilometrejä voittoa ajatellen. Jokainen lenkki tulee kuitenkin ilmoittaa erikseen. Linkki Formsiin löytyy viikkomailista ja Facebook-tapahtumasta.
Lisäksi, molempien ainejärjestöjen kesken arvotaan 20 € lahjakortti Stadiumiin! Arvontaan voi osallistua, jos oma lenkkeiltyjen kilometrien kokonaismäärä saavuttaa 75 kilometripylvään. Toisen lipukkeen saa, jos liikkuu pyöreät 100.
Hyviä lenkkihetkiä!
Linkki Facebook-tapahtumaan: https://fb.me/e/39CJh3fvq
Linkki Forms-ilmoittautumiseen: https://docs.google.com/forms/d/e/1FAIpQLScekJAUWFG2ABC6c3DWMhHXzD3os3Ft_K6YeOPP-15VgcqX6A/viewform?usp=sf_link

P-klubin etäsitsit
2021-01-28 19:00 - 21:00 | Zoom
Kerää mukaasi omat juomat, ruuat ja parhaat klubikaverisi ja tule mukaan tutustumaan klubin sitsikulttuuriin zoomiin klo 19! Etäsitseille voi osallistua joko pienryhmässä, tai itsenäisesti. Ilmoittautuminen on nyt avoinna ja toivomme, että mikäli osallistut ryhmässä, vain yksi ryhmän jäsen ilmoittaa koko ryhmän, jotta saamme kartoitettua osallistujamäärää. Ilmoittautuminen on suuntaa antava.
Sitseille voi ilmoittautua osoitteesta: https://forms.gle/dfZ9Afvj861sV7co6
Suosittelemme, että noudatatte Varsinais-Suomen kokoontumisrajoituksia: https://www.turku.fi/korona/suositukset-ja-rajoitukset
Zoom-linkki julkaistaan tapahtumassa myöhemmin.

IN ENGLISH
Sitz from the comfort of your own home to sing in Finnish! You can either participate with a group or individually. Make sure to follow gathering recommendations and restrictions: https://www.turku.fi/…/2020-11-30_recommendations-and…
You can sign up here: https://forms.gle/vGzHgwBM85zDudHu7
The Zoom link will be published in the Facebook event later.

Viini & valitus
2020-12-09 18:00 - 22:00
Miten etäluennot ovat sujuneet? Ylittikö jokin kurssi oletuksesi? On jälleen tullut aika syksyn viinin ja valituksen! Saavu siis Zoomiin tai toimistolle antamaan risuja ja ruusuja syksyn kursseista!
Viini & valitus järjestetään keskiviikkona 9.12. Zoomissa.

Tapahtuman tarkoituksena on kerätä palautetta valtio-opin ja poliittisen historian syksyn luentokursseista. Saadun palautteen avulla kehitetään kurssien sisältöä ja laatua, joten tapahtumaan osallistumalla voit vaikuttaa opintoihin! Zoom-linkki julkaistaan myöhemmin tässä tapahtumassa.

MITÄ: Viini & valitus
MISSÄ: Zoom
MILLOIN: ke 9.12. klo 18.00

P-klubin sääntömääräinen syyskokous
2020-11-26 17:00 - 22:00
Tervetuloa Turun yliopiston Politiikan tutkimuksen klubi ry:n sääntömääräiseen syyskokoukseen!

Tilaisuus pidetään torstaina 26.11. klo 17.00 alkaen luentosaleissa PUB1 ja PUB3 (Assistentinkatu 7). Kummankin luentosalin maksimi henkilömäärä on 50 henkeä. Kokouksessa käsitellään yhdistyksen sääntömääräiset asiat, kuten hyväksytään vuoden 2021 toimintasuunnitelma, talousarvio sekä valitaan ensi vuoden hallitus ja toimijat. Syyskokouksen yhteydessä pidetään myös Yliopistovalmennuksen yhtiökokous. Vuoden 2021 suunnittelua varten järjestämme kaksi toimintasuunnitelman suunnitteluiltaa.

Ensimmäinen TOSU-ilta järjestetään tiistaina 10.11. klo 17.00 ja toinen torstaina 12.11. klo 17.00 Toimistolla. Jos haluat vaikuttaa klubin ensi vuoden toimintaan, niin saavu paikalle! P-klubin jäsenet voivat etukäteen yksin tai yhdessä valmistella ja esittää kirjallisia ponsia eli toimenpide-ehdotuksia alkavan vuoden hallitukselle.

Tilapäislain mukaan (677/2020, 4§) etäosallistuminen yhdistyksen sääntömääräiseen
kokoukseen on mahdollista, vaikkei yhdistyksen omissa säännöissä ole siitä mainintaa. P-klubin syyskokous järjestetään tänä vuonna hybridikokouksena. Käytämme kokouksen etäyhteyteen Zoomia.
Pyydämme kaikilta kokoukseen osallistujilta etukäteisilmoittautumista. Ilmoittauduthan syyskokoukseen viimeistään tiistaihin 17.11. mennessä. Ilmoittauduthan kokoukseen, vaikka osallistuisit etäyhteydellä. Lähetämme kaikille ilmoittautuneille osallistumisohjeet ennen kokousta.

Ilmoittautumislinkki: https://forms.gle/F3dzS5MLR8jKCb5MA

P-klubin vuoden 2021 TOSU-illat
2020-11-12 17:00 - 19:30, 2020-11-10 17:00 - 19:30
Tervetuloa suunnittelemaan P-klubin toimintaa vuodelle 2021!

Toimintasuunnitelma on yhdistyksen ja hallituksen ohjenuora, jossa määritellään tapahtumat, toimenpiteet ja muut asiat, joita yhdistyksen ja sen hallituksen tulee toteuttaa toimintavuoden aikana. Tosua suunnitellaan kahtena iltana marraskuussa, tiistaina 10.11. kello 17 alkaen ja torstaina 12.11. kello 17 alkaen. Toimintasuunnitelma ja talousarvio hyväksytään yhdistyksen sääntömääräisessä syyskokouksessa torstaina 26.11.

Toivomme, että kiinnostuneet tulevat paikalle Toimistolle linjaamaan toimintasuunnitelmaa suunnitteluiltoihin, jotta itse syyskokous olisi vaivattomampi. Toimintasuunnittelman muokkaaminen on toki mahdollista myös syyskokouksessa.

Muistathan, ettet tule tapahtumaan mikäli sinulla on koronan oireita. Keräämme tapahtumasta TYY:n ohjeiden mukaan osallistujalistan, jota säilytämme kolme viikkoa.

P-klubin hallitukseen?
2020-11-09 18:00 - 21:00
Kiinnostaako sinua hallitustoiminta? Haluatko olla mukana kehittämässä klubilaista toimintaa? P-klubi haluaa sinut hallitukseen!

Vuosi on vierähtänyt siihen pisteeseen, että syyskokous lähenee ja tyrkkylista on jo toimiston ovessa!
Siksi P-klubi järjestää kaikille järjestö- ja hallitustoiminnasta kiinnostuneille illanvieton, jossa on mahdollisuus kuulla ja kysellä asiasta tämän vuoden hallituslaisilta ja toimijoilta! Tule siis matalalla kynnyksellä tutustumaan hallitustoimintaan maanantaina 9.11. klo 18!
HUOM! Iltaan osallistuminen ei sido vielä mihinkään.
Tapahtumassa noudatetaan TYY:n ohjeistuksia, lisätietoja: https://www.tyy.fi/…/paivitetty-koronaohjeistus-julkaistu Muistathan siis jäädä kotiin oireisena, huolehtia hyvästä käsihygieniasta sekä sopivista turvaväleistä. Pidetään toisistamme huolta!

Jotta tapahtuma on mahdollista järjestää mahdollisimman turvallisesti, jakaudumme kahteen paikkaan: Proffan kabinettiin ja P-klubin toimistolle

Vujuskumpat
2020-11-06 16:00 - 18:00
Vuosijuhliin kuuluu olennaisesti ansioituneiden klubilaisten palkitseminen. Tänä vuonna ajan hengen mukaisesti jaamme kunniamaininnat sekä Julman Walpurin Zoomissa. Poksauta siis omavalintainen juomasi kotona ja tule seuraamaan, kun ansioituneet klubilaiset palkitaan kunniamerkein!
Tänä vuonna kannustamme jäsenistöämme juhlistamaan 45-vuotiasta ainejärjestöämme pienissä porukoissa. Aloittakaa illanvietto siis tällä virtuaalisella cocktailtilaisuudella!
Zoom-linkki julkaistaan tässä tapahtumapäivänä.

P-klubin touhutorstai
2020-11-05 16:00 - 22:00
Vujuviikon kunniaksi P-klubi tarjoaa jäsenilleen aktiviteetteja moneen makuun! Turvallisuuden takaamiseksi, olemme järjestäneet illaksi monta erilaista tekemistä eri paikoissa. Ilmoittaudu sinua eniten kiinnostavaan aktiviteettiin alla löytyvistä ilmoittautumislinkeistä! Ilmoittautuminen kaikkiin tapahtumiin aukeaa keskiviikkona 28.10. klo 12 ja sulkeutuu sunnuntaina 1.11. Huomioithan, että ennen kahtatoista tulleet ilmoittautumiset hylätään.
1. Keilaus
Meille on Bowlerista varattuna 5 rataa klo 17-19. Keilaamaan mahtuu yhteensä 20 henkilöä. Jos kaikki radat täyttyvät, tulee yhdelle radalle hintaa 3,50€/henkilö, muussa tapauksessa 14€/rata. Tämän lisäksi kenkävuokra 2€/henkilö.
https://forms.gle/3uqa7Lynmbzwhmrx5
2. Megazone
Megazone on hauska ja jännittävä futuristinen laserpeli. Nyt klubilaisilla on mahdollisuus päästä ottamaan toisistaan mittaa Megazone Turussa klo 16-17. Paikalla tulisi olla 15 minuuttia ennen pelin alkua. Tapahtumaan mahtuu 20 osallistujaa ja hinta on tällöin opiskelijalle 14€/henkilö.
https://forms.gle/9fF3maoD61bK1fsn9
3. Holiday Club Caribia
Mikä olisikaan parempaa kuin syysiltana kylpylässä rentoutuminen? Ei varmasti mikään. Caribian kylpylään pääset nautiskelemaan opiskelijahintaan 15€. Tapahtumaan mahtuu 20 osallistujaa.
https://forms.gle/icr3LnNZpJm9ZLMz5
Kaikille edellä mainittuihin aktiviteetteihin mukaan mahtuneille lähetetään ilmoittautumisvahvistus ja maksuohjeet ilmoittautumisen sulkeuduttua.
4. Lautapelit toimistolla
Jos kaipaat torstai-iltaasi rennompaa meininkiä, tule toimistolle hengailemaan ja pelailemaan lautapelejä klo 16! Otetaan toisistamme mittaa Monopolin, Trivial Pursuitin, Aliaksen ja muiden klassikkopelien parissa. Toimiston henkilökapasiteetti on 15 henkilöä kerralla.

Ilmastokriisi - NYT! webinaari
2020-11-03 14:00 - 16:00
P-klubi järjestää 45-juhlavuotensa kunniaksi webinaarin aiheena ilmastokriisi. Webinaarissa ilmastokriisistä ja tavoitteista sen hillitsemiseksi keskustelevat nuorten ilmastodelegaatti Sara Nyman, valtioneuvoston kanslian Riina Pursiainen sekä valtio-opin professori Henri Vogt.
Kuulemme Nymanin kokemuksia ilmastopolitiikan pyöreän pöydän varapuheenjohtajana, Pursiaisen työstä kestävän kehityksen parissa sekä Vogtin mietteitä ilmastopolitiikasta EU:n näkökulmasta. Webinaarin lopuksi on aikaa kysymyksille ja vapaalle keskustelulle, johon jokainen voi osallistua! Lämpimästi tervetuloa kuuntelemaan ja keskustelemaan tästä polttavasta aiheesta!
Zoom-linkki julkaistaan Facebook-tapahtumassa tapahtumapäivänä.

P-klubin kulttuuriekskursio - Sibbe Live!
2020-10-21 19:00 - 20:30
Musiikin ystävät huomio! Nyt tarjoutuisi loistava tilaisuus nauttia paikallisesta musiikkitarjonnasta hyvässä seurassa ja omanlaisessa miljöössä, kun P-klubi suuntaa kulttuuriekskursiossaan seuraamaan Sibbe Live: Peppe Jalava Band -konserttinäytöstä!
Sibbe Live on Sibeliusmuseon jo yli viidenkymmenen vuoden ajan järjestämä keskiviikkoinen konserttitapahtuma, jossa tarjotaan yleisölle monipuolisia musiikkielämyksiä sisällyttäen kaikkea aina kansanmusiikista kvartettikonsertteihin. Tänä syksynä klubilaiset pääsevät viihtymään Peppe Jalava Bandin taidonnäytteistä, jossa ohjelmiston vaikutteet kumpuavat muun muassa progressiivisesta rockista, modernista taidemusiikista sekä jazzista.
Konserttiajankohtana toimii keskiviikko 21.10. klo 19.00-20.30. Opiskelijalle tapahtuma kustantaa 10€. Ilmoittautuminen tapahtuu oheisen linkin kautta, joka aukeaa perjantaina 9.10. klo 12.00 ja sulkeutuu keskiviikkona 14.10. klo 12.00. Huomioithan, että ilmoittautuminen on sitova.
Linkki ilmoittautumiseen: https://forms.gle/FKaVMEAPvUfEwhj9A
Mikäli jos et kerkeä ilmoittautumaan klubin yhteiseen osallistujalistaan, niin Sibeliusmuseo myy yksittäisiä lippuja vielä keskiviikkona ennen tapahtuman alkua. Lisätietoa Sibbe Live -tapahtumista löydät Sibeliusmuseon nettisivuilta.

P-klubin liikuntaekskursio frisbeegolfaamaan
2020-10-20 17:00 - 19:00
Oletko miettinyt mikä muoti-ilmiö tämä frisbeegolf on? Oletko jo vanhempi konkari lajissa?
Nyt on mahdollisuus lähteä porukalla testaamaan lajikuntoa! Matalan kynnyksen lajikokeilu Paavo Nurmen stadionilla tiistaina 20.10. klo 17 alkaen. Laina kiekkoja löytyy paikanpäältä! 9 väyläinen rata on oiva aloittelijalle.

Kostajaiset 2020
2020-10-15 16:00 - 23:00
Heräät. Päätäsi jomottaa ja korvissa soi. Tunnet olevasi heikompi kuin ennen, elinvoimasi vaikuttaa kadonneen. Katseesi ei tarkennu, vaikka kuinka hierot silmiäsi. Yrität nousta maasta, mutta haparoit. Tarkkailet ympäristöäsi, pyrkien saamaan otteen todellisuudesta, mutta koet kaiken kovin vieraaksi. “En ole ollut täällä ennen”, toteat ääneen.
Punainen kajo loistaa joka suunnasta, siinä on jotain niin kotoisaa ja aavemaista. Hehku tuo mieleesi lapsuudenkodin, mutta erilaisena kuin muistat sen. Kuulosi alkaa palautua. Etäältä kantautuu rytmikästä, alakuloista, kuitenkin ponnekasta laulua.
Jokin vetää sinua kohti pahaenteistä kuorosävelmää. Oli sitten kyse liian uteliaasta luonteestasi tai hulluuden hetkestä, kehosi kuin luonnostaan ottaa suunnakseen äänenlähteen. Epävireinen ja häkellyttävän harmoninen toistunta vahvistuu vahvistumistaan, kunnes saavut kahden penkereen luo.
Tummanpuhuvat hahmot saartavat sinut. “Kosta”, he toistelevat. Maaninen lausunta saa sanan menettämään merkityksensä. Ihmisten, tai niistä jäljellä olevien kuorien, vierellä seisoo kolme eläintä: susi, pantteri ja leijona. Saarroksen riveistä nousee esiin pitkä ja luiseva ihmisen ruho. “Ken tästä käy, saa kaiken toivon heittää”, hän julistaa. “Mitä antaisinkaan päästäkseni kotiin nyt”, sinä vaikeroit.
Elämän toisella puolen kiinnostaa paheet. Jotta ikuisena päätepysäkkinäsi ei ole kiirastuli, tulee sinun miellyttää henkiä. Kuoleman synnit tulee oleva sinun ja ryhmäsi asujen teema. Tunnettuja lankeemuksia ovat himo, ylensyönti ja ylpeys. Kohtalonne puntaroijat arvostavat luovuutta, estetiikkaa ja tyyliä.
Mitä: Kostajaiset 2020
Missä: Laitospuisto, jatkot Q-talolla
Milloin: 15.10.2020 kello 16 alkaen.

Haalaritentti 2020
2020-10-13 18:00 - 22:00
Kiinnostaako haalarit??
Arvon fuksit, teillä on edessänne vielä viimeinen tentti ennen kuin saatte vetää yllenne Sinisen Ykseyden tunnusmerkin, eli lehvien koristamat siniset haalarit. Haalaritentissä todistatte syksyn aikana kerrytetyt tietonne ja taitonne P-klubista.
Tenttimateriaalina toimii 40-vuotisjuhlajulkaisu, joka kannattaa kahlata huolella läpi ennen tenttiä. Lisäksi tenttialueeseen kuuluu tilaisuuden aluksi pidettävät tiedonannot P-klubista ja sen perinteistä sekä yhteistyöjärjestöistä.
Saavu siis tiistaina 13.10. paikalle Q-talolle klo 18 mukanasi kattava tietämys tenttimateriaalista! Mukaan tulee ottaa myös kirjoitusvälineet, lisäksi vyöstä on suurta apua haalarien särmäämisessä.

Turku tutuksi -kierros III
2020-10-06 16:00 - 18:00
Turku tutuksi -kierros huipentuu vierailemalla jo monena vuonna tutuksi tulleessa Turun taidemuseossa!
Puolalanmäellä sijaitseva, Suomen kattavimpia taidekokoelmia omaava taidemuseo on yksi maamme merkittävimmistä taidehistoriallisista kohteista. Reilusta seitsemästä tuhannesta teoksesta koostuva, yli sadan vuoden aikana koottu kokoelma kertoo tarinaa aina Suomen taiteen kultakaudesta surrealismiin. Kaunis, 1900-luvun alkupuoliskolla valmistunut kansallisromantiikkaan nojaava rakennus kruunaa taide-elämyksen upealla miljööllään. Vaikka museo olisi jo entuudestaan tuttu, on vierailuajankohtamme erinomainen mahdollisuus tutustua juuri vaihtuneisiin näyttelyihin. Kaikki esillä olevat ja tulevat näyttelyt löytyvät Turun taidemuseon nettisivuilta.
Vierailuajankohtana toimii keskiviikko 6.10. klo 16.00. Tapaamme jälleen tuttuun tapaan museon pääsisäänkäynnin edustalla, Aurankadulle ja Leninin patsaalle aukeavalla julkisivulla. Opiskelijalle kierros kustantaa 7€.

P-klubi vs. Kritiikki, pesäpallo-ottelu/ TAPAHTUMA PERUTTU
2020-09-29 19:00 - 21:00
Tapahtuma on peruttu päivittyneiden koronaohjeistusten vuoksi.

XXXXXXXXXXXXXXXXXXXXXXXXXXXX
P-klubin ja Kritiikin pesäpallo-ottelu järjestetään jälleen! On taas aika ottaa mittaa toisistamme ja muistuttaa kenelle kultainen maila kuuluu. Saavu siis Kupittaan pesäpallostadionille tiistaina 29.9. klo 19 alkaen.
Jos haluat ottaa osaa joukkueeseen, saavuthan paikalle puolituntia ennen ottelun alkua. Tervetuloa kannustamaan oma ainejärjestö voittoon!
Paikalle tuodaan välineet, mutta myös omien välineiden käyttö on kannustettavaa.

Trivial Perseet 2020
2020-09-10 12:00 - 22:00
TRIVIAL PERSEET 10.9.2020
In English below.
Kesä on pikkuhiljaa taputeltu ja on aika suunnata katse kohti syksyn rientoja. Mikä olisikaan parempi tapa aloittaa uusi lukukausi, kuin legendaarisissa Trivial Perseissä!
Trivial Perseissä kierretään Turun kampusalueella sijaitsevia rasteja 3-6 hengen joukkueissa. Rasteilla testataan joukkueen tietämystä Trivial Pursuitin mieltä ylentävässä hengessä. Jokainen rasti vastaa yhtä Trivial Pursuitin väriä.
Rasteilla kysymyksiin vastaa kolme joukkueen jäsentä niin kauan kunnes jokainen on vastannut kerran oikein. Jokaisesta väärästä vastauksesta saa yhden pisteen ja vähiten pisteitä saanut joukkue voittaa jatkojen yhteydessä jaettavan megalomaanisen upean palkinnon!
Rastihenkilökunta saa vaikuttaa pistemäärään mm. esimerkillisen tiimihengen, loistavan teeman tai muun spektaakkelimaisen toiminnan perusteella harkintansa mukaan.
Jälleen tänä vuonna P-klubin agentit ovat järjestäneet osallistujille 15% alennuksen Turun Pilailupuodista. Alennuksen saat käyttöösi mainitsemalla Trivial Perseet Pilailupuodin kassalla. Alennus koskee myös internetin kautta ostettuja tuotteita, mikäli noudat ja maksat ne Turun liikkeessä paikanpäällä. Panosta siis huolellisesti ryhmäsi katu-uskottavuuteen, koska myös parhaiten pukeutunut joukkue lunastaa itselleen maagisen palkinnon!
Tapahtuma alkaa 10.9. P-klubin toimistolta (Rehtoripellonkatu 4 B, 2. kerros) klo 15.30 alkaen porrastetusti. Jokaiselle joukkueelle ilmoitetaan lähtöaika ja maksuohjeet sähköpostilla ilmoittautumisen hyväksymisen yhteydessä. Loppurastille on ehdittävä viimeistään kello 22.00, josta matka jatkuu kohti Heidi’s Bier Baria.
Lysti kustantaa 12 euroa/hlö sisältäen rastikierroksen, haalarimerkin sekä pääsyn jatkoille.
ILMOITTAUTUMINEN:
Ilmoittautuminen tapahtumaan alkaa TIISTAINA 18.8. KLO 12.00. Aikaisemmin ilmoittautuneita ei oteta huomioon.
Yksi joukkueen jäsen ilmoittaa koko joukkueen ja ilmoittautumisesta tulee käydä ilmi sekä joukkueen että sen jäsenten nimet. Ilmoittautuminen tapahtuu osoitteessa
https://forms.gle/w8ThN8UNWo2GRZu7A
Joukkueet joissa on vähintään kolme P-klubin jäsentä omaavat tapahtumaan 20 joukkueen kiintiön.
HUOM! vain 250 ensimmäistä mahtuu mukaan!
Mikäli mieltäsi askarruttaa jokin tapahtumaan liittyvä asia otathan yhteyttä sähköpostitse trivialperseet@gmail.com
Pidätämme oikeuden tapahtuman peruuttamiseen.
—————————-
P-klubi presents: Trivial Perseet 2020!
It’s time to kick off the fall semester with a bang! So gather a team of 3 to 6 people and sign up! The teams tour around the campus area from checkpoint to checkpoint answering questions from the game Trivial pursuit. Each checkpoint represents a colour from the game. At each checkpoint three team members answer questions until everyone has got one right answer. Each wrong answer gets your team a point and the team with the least points is rewarded at the after party. Another reward is at stake for the best dressed team so use your imagination! Team spirit, great effort and a good theme is taken into account in the ratings.
The event is on September 10th and the touring starts at 15.30. Please note that when signing up each team is given a separate starting time and that is when they should start the touring in the office of P-klubi (Rehtoripellonkatu 4B, 2nd floor).
After the sign up each team will get an email that contains directions for the payment as well as the starting time for your team. Your team needs to be at the last checkpoint at 10pm. After that the partying continues at the Heidi’s Bier Bar.
The cost of this all is 12 euros per person containing the event, patch for your overalls and the ticket to the after party.
HOW TO SIGN UP
Signing up starts on Tuesday 18th of August at 12 o’clock. Anyone signing up before that is not taken into account.
One team member will sign up the whole team giving all of the team members names and also the name of their team. You can sing up your team by using Google Forms link on events Facebook site.
If you have any questions, please contact us at trivialperseet@gmail.com
We reserve the right to cancel the event.

P-klubin kastajaiset 2020
2020-09-03 15:00 - 23:30
Uusi lukuvuosi, uudet kujeet ja ennen kaikkea uudet fuksit ovat pian täällä!
Kastajaiset ovat syksyn tärkein riitti, jossa uudet fuksit liitetään osaksi Sinistä Ykseyttä ja johdatetaan kohti p-klubilaista mielenmaisemaa. Kastajaiset starttaavat torstaina 3.9. kello 15.00 Laitospuistosta.
Ryhmänvetäjiksi halajavat vanhemmat opiskelijat voivat ilmoittautua Liina Nurmelle sähköpostitse osoitteeseen liinur@utu.fi
